CELEX: 22019D0167
Language: sl
Date: 2019-01-14 00:00:00
Title: Sklep št. 1/2019 Odbora za carinsko sodelovanje ESA-EU z dne 14. januarja 2019 o odstopanju od pravil o poreklu, določenih s Protokolom 1 k Začasnemu sporazumu o določitvi okvira za sporazum o gospodarskem partnerstvu med državami Vzhodne in Južne Afrike na eni strani ter Evropsko skupnostjo in njenimi državami članicami na drugi strani zaradi upoštevanja posebnih razmer na Mauritiusu v zvezi s soljenim atunom [2019/167]

4.2.2019   
               
               
                  SL
               
               
                  Uradni list Evropske unije
               
               
                  L 32/32
               
            
         SKLEP št. 1/2019 ODBORA ZA CARINSKO SODELOVANJE ESA-EU
         z dne 14. januarja 2019
         o odstopanju od pravil o poreklu, določenih s Protokolom 1 k Začasnemu sporazumu o določitvi okvira za sporazum o gospodarskem partnerstvu med državami Vzhodne in Južne Afrike na eni strani ter Evropsko skupnostjo in njenimi državami članicami na drugi strani zaradi upoštevanja posebnih razmer na Mauritiusu v zvezi s soljenim atunom [2019/167]
         ODBOR ZA CARINSKO SODELOVANJE JE –
         ob upoštevanju Začasnega sporazuma o določitvi okvira za sporazum o gospodarskem partnerstvu med državami Vzhodne in Južne Afrike (ESA) na eni strani ter Evropsko skupnostjo in njenimi državami članicami na drugi strani ter zlasti člena 41(4) Protokola 1 k Sporazumu,
         ob upoštevanju naslednjega:
         
                     (1)
                  
                  
                     Začasni sporazum o določitvi okvira za sporazum o gospodarskem partnerstvu med državami Vzhodne in Južne Afrike na eni strani ter Evropsko skupnostjo in njenimi državami članicami na drugi strani (1) (v nadaljnjem besedilu: Začasni sporazum) se od 14. maja 2012 začasno uporablja med Unijo ter Republiko Madagaskar, Republiko Mauritius, Republiko Sejšeli in Republiko Zimbabve.
                  
               
                     (2)
                  
                  
                     Protokol 1 k Začasnemu sporazumu o opredelitvi pojma „izdelki s poreklom“ in načinih upravnega sodelovanja vsebuje pravila o poreklu za uvoz izdelkov s poreklom iz držav Vzhodne in Južne Afrike (v nadaljnjem besedilu: države ESA) v Unijo.
                  
               
                     (3)
                  
                  
                     V skladu s členom 42(1) Protokola 1 k Začasnemu sporazumu se odstopanja od teh pravil o poreklu odobrijo, če to upravičuje razvoj obstoječe industrije v državah ESA.
                  
               
                     (4)
                  
                  
                     Odbor za carinsko sodelovanje ESA-EU je 2. oktobra 2017 sprejel Sklep št. 2/2017 Odbora za carinsko sodelovanje ESA-EU [2017/1924] (2) o odobritvi odstopanja od pravil o poreklu glede soljenega atuna, uvoženega v Unijo od 2. oktobra 2017 do 1. oktobra 2018, v skladu s členom 42(1) Protokola 1 k Začasnemu sporazumu. Vendar je bila zaradi zamude pri pridobivanju naročil uporaba odstopanja nizka.
                  
               
                     (5)
                  
                  
                     Mauritius je zahteval novo odstopanje od pravil o poreklu za 100 ton soljenega atuna z oznako KN 0305 69, uvoženega v Unijo v obdobju od oktobra 2018 do oktobra 2019, v skladu s členom 42 Protokola 1 k Začasnemu sporazumu. Mauritius v svojem zahtevku navaja, da atuna s poreklom iz EU ali Mauritiusa ni na voljo ter da atun iz drugih afriških, karibskih in pacifiških držav ne izpolnjuje zahtev glede kakovosti in redne dobave. Zato mora Mauritius pridobiti atun brez porekla za svojo predelovalno industrijo. Mauritius predvideva, da bo lahko v celoti izkoristil zaprošeno kvoto za obdobje 2018/2019.
                  
               
                     (6)
                  
                  
                     Odstopanje bi prispevalo k razvoju malih in srednjih podjetij ter bi omogočilo diverzifikacijo sektorja morske hrane Mauritiusa, ki temelji predvsem na izdelkih iz tuna. Mauritius ocenjuje, da bi bila vrednost pričakovanega izvoza pod pogoji odstopanja 390 000 EUR. Vrednost uvoza ribiških proizvodov iz poglavja 03 harmoniziranega sistema iz Mauritiusa v Unijo je v letu 2017 znašala 21 217 843 EUR. Majhne količine, ki predstavljajo le 1,84 % vrednosti tega uvoza, in omejeno obdobje, ki se zahteva za odstopanje, ne morejo povzročiti resne škode gospodarskemu sektorju Unije ali ene ali več držav članic.
                  
               
                     (7)
                  
                  
                     Zato je primerno Mauritiusu odobriti odstopanje za 100 ton soljenega atuna, omejeno na obdobje enega leta, kar bi obstoječi industriji omogočilo, da še naprej izvaža v Unijo.
                  
               
                     (8)
                  
                  
                     Izvedbena uredba Komisije (EU) 2015/2447 (3) določa pravila za upravljanje tarifnih kvot. Ta pravila bi bilo treba uporabljati pri upravljanju količine, za katero se s tem sklepom odobri odstopanje.
                  
               
                     (9)
                  
                  
                     Za zagotovitev učinkovitega spremljanja izvajanja odstopanja bi morali organi Mauritiusa Komisiji redno sporočati podrobne podatke o izdanih potrdilih o gibanju blaga EUR.1 –
                  
               SPREJEL NASLEDNJI SKLEP:
         
            Člen 1
            Z odstopanjem od Protokola 1 k Začasnemu sporazumu in v skladu s členom 42(1) navedenega protokola se soljeni atun iz številke HS 0305 69 (oznaka KN 0305 69 80), izdelan iz atuna brez porekla (barracouta) iz številke HS 0303 89, šteje kot izdelek s poreklom iz Mauritiusa v skladu s pogoji, določenimi v členih 2 do 5 tega sklepa.
         
         
            Člen 2
            Odstopanje iz člena 1 se uporablja za obdobje enega leta od datuma sprejetja tega sklepa za izdelek in količino iz Priloge k temu sklepu, ki sta deklarirana za sprostitev v prosti promet v Uniji iz Mauritiusa.
         
         
            Člen 3
            Količina iz Priloge se upravlja v skladu s členi 49 do 54 Izvedbene uredbe (EU) 2015/2447.
         
         
            Člen 4
            Carinski organi Mauritiusa izvajajo količinske preglede izvoza izdelkov iz člena 1.
            Pred koncem meseca, ki sledi posameznemu četrtletju, carinski organi Mauritiusa Komisiji preko Sekretariata Odbora za carinsko sodelovanje posredujejo izjavo o količinah, za katere so bila na podlagi tega sklepa izdana potrdila o gibanju EUR.1, ter zaporedne številke navedenih potrdil.
         
         
            Člen 5
            Polje 7 potrdila o gibanju blaga EUR.1, izdanega v skladu s tem sklepom, vsebuje eno od naslednjih navedb:
            
               „Derogation – Decision No 1/2019 of the ESA-EU Customs Cooperation Committee of 14 January 2019“;
            
            
               „Dérogation - Décision no 1/2019 du Comité de Coopération Douanière AfOA-UE du 14 janvier 2019“.
            
         
         
            Člen 6
            
               1.   Mauritius in Unija vsak na svoji strani sprejmeta ukrepe, potrebne za izvajanje tega sklepa.
            
            
               2.   Če Unija na podlagi objektivnih informacij odkrije nepravilnosti, goljufije ali ponavljajoče se nespoštovanje obveznosti iz člena 4, lahko zahteva začasno opustitev odstopanja iz člena 1 v skladu s postopkom iz člena 22(5) in (6) Začasnega sporazuma.
            
         
         
            Člen 7
            Ta sklep začne veljati 14. januarja 2019.
         
         
            V Bruslju, 14. januarja 2019
            
               B. SAMSON
               
                  Predstavnica držav ESA
               
               
                  v imenu držav ESA
               
            
            
               J.G. SANCHEZ
               
                  Evropska komisija
               
               
                  v imenu Evropske unije
               
            
         
         
            (1)  UL L 111, 24.4.2012, str. 2.
         
            (2)  Sklep št. 2/2017 odbora za carinsko sodelovanje ESA-EU z dne 2. oktobra 2017 o odstopanju od pravil o poreklu, določenih s Protokolom 1 k Začasnemu sporazumu o določitvi okvira za sporazum o gospodarskem partnerstvu med državami Vzhodne in Južne Afrike na eni strani ter Evropsko skupnostjo in njenimi državami članicami na drugi strani zaradi upoštevanja posebnih razmer na Mauritiusu v zvezi s soljenim atunom [2017/1924] (UL L 271, 20.10.2017, str. 47).
         
            (3)  Izvedbena uredba Komisije (EU) 2015/2447 z dne 24. novembra 2015 o določitvi podrobnih pravil za izvajanje nekaterih določb Uredbe (EU) št. 952/2013 Evropskega parlamenta in Sveta o carinskem zakoniku Unije (UL L 343, 29.12.2015, str. 558).
      
      
         
            PRILOGA
            
                        Zaporedna št.
                     
                     
                        Oznaka KN
                     
                     
                        Oznaka TARIC
                     
                     
                        Opis blaga
                     
                     
                        Obdobje
                     
                     
                        Neto teža
                        (v tonah)
                     
                  
                        09.1611
                     
                     
                        ex 0305 69 80 
                     
                     
                        25
                     
                     
                        atun (barracouta), soljen
                     
                     
                        14.1.2019–13.1.2020
                     
                     
                        100